**Likumprojekta**

**„Grozījumi likumā „Par zemes reformas pabeigšanu lauku apvidos””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts ir izstrādāts, pamatojoties uz:1. Centrālās zemes komisijas 2012.gada 30.augusta vēstuli Nr.54D/d-12 ar lūgumu veikt sākotnējās ietekmēs novērtējuma ziņojuma (anotācijas) I.sadaļas 2.punkta 1.apakšpunktā minētos grozījumus;2. valsts akciju sabiedrības „Latvijas Hipotēku un zemes banka” (turpmāk – Hipotēku banka) un vietējo pašvaldību sniegto informāciju par I.sadaļas 2.punkta 2.apakšpunktā minētajām problēmām. |
| 2. | Pašreizējā situācija un problēmas | 1. Likuma „Par zemes reformas pabeigšanu lauku apvidos” 16.panta trešajā daļā noteikts, ka Centrālā zemes komisija īpašuma tiesības uz zemes reformas pabeigšanai paredzēto zemi atjauno no 2009.gada 2.janvāra līdz 2012.gada 30.decembrim.Kārtība, kādā atjaunojamas īpašuma tiesības uz zemes reformas pabeigšanai paredzēto zemi, noteikta Ministru kabineta 2008.gada 16.decembra noteikumos Nr.1030 „Centrālajā zemes komisijā iesniegto pieprasījumu izskatīšanas kārtība” (turpmāk – noteikumi Nr.1030).Saskaņā ar likuma „Par zemes reformas pabeigšanu lauku apvidos” 16., 17.pantu un noteikumos Nr.1030 noteikto, īpašuma tiesību atjaunošanas procesu bijušajiem zemes īpašniekiem vai viņu mantiniekiem (turpmāk – pretendenti) uz zemes reformas pabeigšanai paredzētājām zemēm (turpmāk – īpašuma tiesību atjaunošanas process) organizē Centrālā zemes komisija, Valsts zemes dienests un vietējās pašvaldības.Īpašuma tiesību atjaunošanas procesa organizēšanai Valsts zemes dienests ir izveidojis vienu valsts līmeņa zemes reformas pabeigšanas komisiju (turpmāk – valsts līmeņa komisija) un sešas vietējās pašvaldības līmeņa un rajona līmeņa zemes reformas pabeigšanas komisijas.Darbu pie katras nākošās prioritātes pretendentu iesniegumu izskatīšanas par izvēlētajām zemes reformas pabeigšanai nodotajām zemes vienībām (turpmāk – pretendentu iesniegumi) reģionālā komisija var uzsākt tikai tad, kad valsts līmeņa komisija ir pabeigusi darbu pie iepriekšējās prioritātes pretendentu iesniegumu izskatīšanas un Centrālā zemes komisija ir pieņēmusi attiecīgos lēmumus (atzinumus) par īpašuma tiesību atjaunošanu. Un attiecīgi otrādi, valsts līmeņa komisija darbu pie katras nākošās prioritātes pretendentu iesniegumu izskatīšanas var uzsākt tikai tad, kad visas reģionālās komisijas ir pabeigušas darbu pie iepriekšējās prioritātes pretendentu iesniegumu izskatīšanas un Centrālā zemes komisija ir pieņēmusi attiecīgos lēmumus (atzinumus) par īpašuma tiesību atjaunošanu.Tā kā lēmumu pieņemšanai par īpašuma tiesību atzīšanu 91 (1455,46 ha) pirmās prioritātes pretendentiem Centrālajai zemes komisijai bija nepieciešami deviņi mēneši, kā arī to, ka trešās prioritātes pretendentiem zemes reformas pabeigšanai paredzētās zemes sarakstus valsts līmeņa komisija nosūtīja līdz 2012.gada 30.jūlijam tad, lai pieņemtu lēmumus vēl atlikušajiem 194 trešās prioritātes pretendentiem, būs nepieciešams vismaz gads.2. Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 23.panta trīspadsmito daļu un likuma „Par zemes reformas pabeigšanu lauku apvidos” pirmās daļas 1.punktu Hipotēku banka līdz 2012.gada 31.martam nodeva Valsts zemes dienestam informāciju par zemes izpirkuma (pirkuma) līgumiem, kuri tika noslēgti ar Hipotēku banku līdz 2011.gada 30.decembrim.Atbilstoši likuma „Par zemes reformas pabeigšanu lauku apvidos” 4.panta otrās daļas 3.punktam Valsts zemes dienesta teritoriālās struktūrvienības līdz 2012.gada 30.jūnijam nodeva pašvaldībām sarakstus par personām, kuras atbilstoši Hipotēku bankas iesniegtajai informācijai un Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem līdz 2011.gada 30.decembrim zemes izpirkuma (pirkuma) līgumus nebija noslēgušas, kā arī zemes vienībām, kuras neizdevās identificēt Kadastra informācijas sistēmā (turpmāk – saraksti).Tā kā Valsts zemes dienests no pašvaldībām bija saņēmis vairākas sūdzības par nodoto sarakstu kvalitāti, tas sazinājās ar Hipotēku banku, lai noskaidrotu iespējamo kļūdu rašanos iemeslu. Hipotēku banka paskaidroja, ka, ilgstoši nodrošinot zemes izpirkuma līgumu slēgšanas procesu, cilvēciskā faktora darbības rezultātā līgumu reģistrā pakāpeniski uzkrājusies arī neprecīza informācija par noslēgtajiem līgumiem, un izteica gatavību to pārbaudīt.Ņemot vērā minēto, Valsts zemes dienests 2012.gada 29.augustā nosūtīja Hipotēku bankai izvērtēšanai pašvaldībām nodoto:– sarakstu ar personām, kuras nav noslēgušas zemes izpirkuma līgumu ar Hipotēku banku līdz 2011.gada 30.decembrim un ir identificētas Kadastra informācijas sistēmā;– sarakstu ar personām, kuras ir noslēgušas zemes izpirkuma līgumu ar Hipotēku banku līdz 2011.gada 30.decembrim, bet nav identificētas Kadastra informācijas sistēmā.Vēstulē Valsts zemes dienests lūdza Hipotēku banku steidzami pārbaudīt, vai sarakstā nav iekļautas personas, kuras ir noslēgušas zemes izpirkuma līgumu, kā arī izskatīt un izlabot kļūdaini norādītos izpirkto zemes vienību kadastra apzīmējumus saraksta darba lapā par personām, kuras ir noslēgušas zemes izpirkuma līgumu. Gadījumā, ja pārbaudes rezultātā Hipotēku banka sarakstā identificēs personas, kuras ir noslēgušas zemes izpirkuma līgumu, Hipotēku banka par to informēs Valsts zemes dienestu un tas šo informāciju nodos attiecīgajai pašvaldībai.Ņemot vērā to, ka pašvaldībām atbilstoši likuma „Par zemes reformas pabeigšanu lauku apvidos” 4.panta trešajai daļai līdz 2012.gada 30.septembrim jāpieņem lēmumi par zemes lietošanas tiesību izbeigšanu tām personām, kuras nav noslēgušas zemes izpirkuma līgumu ar Hipotēku banku līdz 2011.gada 30.decembrim, Hipotēku bankai nav iespējams kvalitatīvi izvērtēt sarakstu līdz minētajam termiņam. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Likumprojekts atbilstoši sākotnējās ietekmes novērtējuma ziņojuma (anotācijas) I.sadaļas 2.punktam paredz:1. Grozīt likuma „Par zemes reformas pabeigšanu lauku apvidos” 16.panta trešo daļu, nosakot, ka Centrālā zemes komisija pieņem atzinumus par īpašuma tiesību atjaunošanu uz zemes reformas pabeigšanai paredzēto zemi līdz 2013.gada 30.decembrim un lēmumus par īpašuma tiesību atjaunošanu uz zemes reformas pabeigšanai paredzēto zemi pieņem Ministru kabineta noteiktajā kārtībā (atzinumu par īpašuma tiesību atjaunošanu pieņem pirms zemes kadastrālās uzmērīšanas, bet pēc zemes kadastrālās uzmērīšanas pieņem lēmumu par īpašuma tiesību atjaunošanu). Tā kā termiņš pirmreizējai zemes kadastrālajai uzmērīšanai likumā nav noteikts, tad likumā nevar noteikt termiņu lēmuma par īpašuma tiesību atjaunošanu pieņemšanai, līdz ar to likumā paredzams termiņš tikai atzinumu par īpašuma tiesību atjaunošanu uz zemes reformas pabeigšanai paredzēto zemi pieņemšanai. Savukārt attiecībā uz lēmumu par īpašuma tiesību atjaunošanu likumā būs norāde uz noteikumiem Nr.1030, kur ir noteikts, ka Centrālā zemes komisija lēmumu atjaunot zemes īpašuma tiesības pieņem mēneša laikā pēc Kadastra informācijas sistēmā reģistrēta zemes robežu plāna saņemšanas. Pagarinot termiņu, kādā Centrālā zemes komisija atjauno īpašuma tiesības uz zemes reformas pabeigšanai paredzēto zemi, ir nepieciešams pagarināt arī likuma „Par zemes reformas pabeigšanu lauku apvidos” 4.panta pirmās daļas 2.punktā noteikto termiņu, kādā Centrālā zemes komisija iesniedz Valsts zemes dienestam informāciju par pieņemtajiem lēmumiem par īpašuma tiesību atjaunošanu, tas ir, līdz 2014.gada 31.martam un 4.panta ceturtajā daļā noteikto termiņu, kādā Valsts zemes dienesta teritoriālā struktūrvienība sagatavo pārskatu par zemi un iesniedz to saskaņošanai attiecīgajai pašvaldībai, tas ir, līdz 2014.gada 30.novembrim.2. Līdz 2013.gada 30.septembrim pagarināt likuma „Par zemes reformas pabeigšanu lauku apvidos” 4.panta trešajā daļā noteikto termiņu, līdz kuram pašvaldībām jāpieņem lēmumi par zemes lietošanas tiesību izbeigšanu tām personām, kuras nav noslēgušas zemes izpirkuma līgumu ar Hipotēku banku līdz 2011.gada 30.decembrim. |
| 5. | Projekta izstrādē iesaistītās institūcijas | Tieslietu ministrija (Valsts zemes dienests). Likumprojekts ir izstrādāts, pamatojoties uz Centrālās zemes komisijas 2012.gada 30.augusta vēstuli Nr.54D/d-12 ar lūgumu veikt sākotnējās ietekmēs novērtējuma ziņojuma (anotācijas) I.sadaļas 2.punkta 1.apakšpunktā minētos grozījumus. Ar Hipotēku banku ir notikušas konsultācijas par sākotnējās ietekmēs novērtējuma ziņojuma (anotācijas) I.sadaļas 2.punkta 2.apakšpunktā minētajiem grozījumiem. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo:1. normatīva akta projekta virzība ir steidzama;2. normatīvā akta projektā risināmie jautājumi ir pārrunāti ar attiecīgās nozares speciālistiem no Centrālās zemes komisijas un Hipotēku bankas. |
| 7. | Cita informācija | Likumprojektam ir pievienots Ministru kabineta sēdes protokollēmuma projekts, kurā ir paredzēts:1.  Valsts kancelejai sagatavot likumprojektu iesniegšanai Saeimā valsts budžeta 2013.gadam likumprojektu paketē.2. Tieslietu ministrijai, sagatavojot priekšlikumus likumprojekta „Par valsts budžetu 2013.gadam” izskatīšanai Saeimā otrajā lasījumā, iekļaut priekšlikumu par finansējuma piešķiršanu 51 227 latu apmērā Valsts zemes dienestam zemes reformas pabeigšanas nodrošināšanai. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Pretendenti, kuriem īpašuma tiesības uz zemes reformas pabeigšanai paredzētājām zemēm vēl nav atjaunotas – 194 personas.Personas, kuras līdz 2011.gada 30.decembrim zemes izpirkuma (pirkuma) līgumus nav noslēgušas – 4827 personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Personas, kuras līdz 2011.gada 30.decembrim zemes izpirkuma (pirkuma) līgumus ir noslēgušas – 174 200 personas. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | 1. Nepagarinot I.sadaļas 4.punkta 1.apakšpunktā minētos termiņus, zudīs tiesiskais pamats Centrālai zemes komisijai pieņemt atzinumus par īpašuma tiesību atjaunošanu uz zemes reformas pabeigšanai paredzēto zemi, līdz ar ko pretendentiem, kuriem īpašuma tiesības uz zemes reformas pabeigšanai paredzētājām zemēm vēl nav atjaunotas, nebūs iespējams turpināt minēto procesu.2. Nepagarinot I.sadaļas 4.punkta 2.apakšpunktā minētos termiņus, pašvaldībām savus lēmumus būs jāpieņem uz nekvalitatīvu sarakstu pamata, attiecīgi lēmumos būs kļūdas un:2.1. personām, kuras līdz 2011.gada 30.decembrim zemes izpirkuma (pirkuma) līgumus nav noslēgušas, var tikt nepamatoti neizbeigtas lietošanas tiesības;2.2. personām, kuras līdz 2011.gada 30.decembrim zemes izpirkuma (pirkuma) līgumus ir noslēgušas, var tikt nepamatoti izbeigtas lietošanas tiesības. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 51,2 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 51,2 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 51,2 | 0 | 51,2 | 0 | 0 |
| 2.1. valsts pamatbudžets | 51,2 | 0 | 51,2 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | -51,2 | 0 | 0 |
| 3.1. valsts pamatbudžets | 0 | 0 | -51,2 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | -51,2 | 0 | 0 |
| 5.1. valsts pamatbudžets | 0 | -51,2 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Nav. |
| 6.2. detalizēts izdevumu aprēķins | **Valsts zemes dienestam nepieciešamais finansējums 2013.gadā:**

|  |  |
| --- | --- |
| **Pavisam kopā (gadā):**  | **KOPĀ = Ls 51 227** |
| **1. Atlīdzība {1000}:** | **KOPĀ = Ls 38 890** |
| Atalgojums KOPĀ{1110}: | KOPĀ = Ls 31 341 |
| Kadastra inženieris (20.saime, II līmenis, 9.algu grupa) | ~5,34 amata vietas x 488,8 Ls alga x 12 mēneši = 31 341 Ls |
|  DD VSOA {1210}: | KOPĀ Ls = 7 549 Ls |
| **2. Preces un pakalpojumi {2000}:** | **KOPĀ = Ls 12 337** |
| Sakaru pakalpojumi (stacionārais + mobilais) {2219}: | 5,3 amata vietas x 12 mēneši x 20 Ls vidēji uz 1 darbinieku = Ls1272 |
| Apkure {2221}: | 42,4 kv.m. (t.sk.koplietošanas) x 12 mēneši x 2.00 Ls/kv.m. = Ls 1018 |
| Elektroenerģija {2223}: | 715,5 kWh mēnesī x 12 mēneši x 0,08 Ls/kWh = Ls 687 |
| Citi komunālie maksājumi (t.sk.ūdens, kanalizācija) {2220}: | 5,3 amata vietas x 12 mēneši x 0,48 Ls vidēji uz 1 darbinieku = Ls 31 |
| Iekārtas, inventāra un aparatūras remonts, tehniskā apkalpošana {2243}: | 5,3 amata vietas x 12 mēneši x 6,73 Ls vidēji uz 1 darbinieku = Ls 428 |
| Ēku, būvju un telpu uzturēšana {2244}: | 5,3 amata vietas x 12 mēneši x 25,50 Ls vidēji uz 1 darbinieku = Ls 1622 |
| Datortehnikas standartprogrammatūras uzturēšana (Microsoft, Kaspersky utt.) {2251}: | 5,3 amata vietas x 36 Ls / mēnesī uz 1 cilv. x 12 mēn. = Ls 2290 |
| Telpu noma {2261}: | 42,4 kv.m. (t.sk.koplietošanas) x 12 mēneši x 5 Ls/kv.m. = Ls 2544 |
| Transportlīdzekļu noma (uz sanāksmēm) {2262}: | 1 automašīna x 33 braucieni x 15 Ls/mēnesī (nomas maksa) = Ls 495 |
| Iekārtu un inventāra (datortehnikas) īre un noma {2264}: | 5,3 amata vietas x 12 mēneši x 1,95 vidēji Ls/mēnesī = Ls 124 |
| Citi pakalpojumi (administratīvie izdevumi, t.sk.mācības) {2279}: | 5,3 amata vietas x 12 mēneši x 0,48 vidēji Ls uz 1cilv. = Ls 31 |
| Biroja preces un inventārs (kancelejas preces (t.sk.toneri un kārtridži, inventārs)) {2310}: | 5,3 amata vietas x 12 mēneši x 5,57 vidēji Ls / 1cilv.mēnesī = Ls 354 |
| Degviela {2322}: | 40 litri par braucienu (~ 300 km) x 33 braucieni x 1,00 Ls/litrs = Ls 1320 |
| Kārtējā remonta un iestāžu uzturēšanas materiāli {2350}: | 1,91 Ls vid. uz 1 amatu x 5,3 amata vietas x 12 mēn. = Ls 121 |

 |
| 7. Cita informācija | Saskaņā ar likuma „Par zemes reformas pabeigšanu lauku apvidos” 4.pantu un 16.panta trešo daļu Centrālā zemes komisija īpašuma tiesības uz zemes reformas pabeigšanai paredzēto zemi atjauno no 2009.gada 2.janvāra līdz 2012.gada 30.decembrim, Valsts zemes dienestam 2012.gadā šīs funkcijas nodrošināšanai paredzēts finansējums 51 227 latu apmērā. Ņemot vērā to, ka īpašumtiesības jāatjauno līdz 2012.gada 31.decembrim, Ministru kabineta 2012.gada 21.augusta sēdē apstiprinātajā maksimāli pieļaujamo valsts budžeta izdevumu apjomā 2013.-2015.gadam finansējums 2013.gadā šai funkcijai nav paredzēts.Sakarā ar to, ka grozījumu likumprojekts paredz minēto termiņu pagarināt līdz 2013.gadam, tad nepieciešams paredzēt Valsts zemes dienestam finansējumu (51 227 lati) minētās funkcijas nodrošināšanai līdz 2013.gada 30.decembrim.Tieslietu ministrija, sagatavojot priekšlikumus likumprojekta „Par valsts budžetu 2013.gadam” izskatīšanai Saeimā otrajā lasījumā, iekļaus priekšlikumu par finansējuma piešķiršanu 51 227 latu apmērā Valsts zemes dienestam zemes reformas pabeigšanas nodrošināšanai. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Likumprojektu ir nepieciešams izskatīt vienlaicīgi ar Tieslietu ministrijas virzīto likumprojektu „Grozījumi likumā „Par zemes reformas pabeigšanu lauku apvidos””, jo būtu tiesiski pareizi termiņus par zemes reformas pabeigšanu lauku apvidos un termiņus par zemes reformas pabeigšanu pilsētās grozīt vienlaicīgi. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Centrālā zemes komisija, Valsts zemes dienests, vietējās pašvaldības un Hipotēku banka. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Tieslietu ministrs J.Bordāns

10.09.2012. 15:04

2227

J.Mierkalne

67038681, judite.mierkalne@vzd.gov.lv